אלפונס אראולה

אלפונס אראולה (בצרפתית: Alphonse Areola; נולד ב-27 בפברואר 1993) הוא כדורגלן צרפתי המשחק בווסטהאם יונייטד ובנבחרת צרפת בעמדת השוער.

קריירת מועדונים

תחילת הקריירה
אראולה התחיל לשחק כדורגל במועדון החובבני "פטי אנז'", אליו הצטרף בגיל 9. כשהיה בן 13 הצטרף לאקדמיה של פריז סן-ז'רמן.

ב-2010 הועלה לקבוצת המילואים של פריז סן-ז'רמן.

ב-18 במאי 2013 אראולה ערך את הופעת הבכורה שלו בקבוצה הבוגרת בניצחון 1–3 נגד ברסט.

השאלות
ב-23 ביולי 2013 אראולה הושאל ללאנס מהליגה השנייה עד לסיום העונה. אראולה רשם 35 משחקי ליגה במדי לאנס והיה שותף לחזרה שלה לליגה הראשונה. בנוסף, נבחר לשוער העונה בליגה השנייה בצרפת. בסיום העונה, אראולה הגיע לסיכום בעל פה עם ראשי המועדון כי הוא יישאר בקבוצה גם בעונה הבאה, אך בעקבות קשיים כלכליים אראולה עזב.

ב-26 באפריל 2014 אראולה הושאל לבסטיה. ב-9 באוגוסט אראולה ערך את הופעת הבכורה שלו בקבוצה בתיקו 3-3 נגד אולימפיק מרסיי. אראולה שיחק 39 משחקים במדי בסטיה בכל המסגרות, ושמר על רשת נקייה ב-13 מתוכם.

ב-17 ביוני 2015 אראולה הושאל לויאריאל מליגת העל הספרדית. בעונתו בוויאריאל, אראולה ספג 26 שערים בלבד כאשר רק יאן אובלק וקלאודיו בראבו ספגו פחות ממנו. בנוסף, אראולה שבר את שיא מועדון של שמירה על שער נקי כאשר הצליח לעשות זאת במשך 620 דקות משחק רצופות.

החזרה לפריז סן-ז'רמן
בתחילת עונת 2016/2017, אראולה חזר לפריז ושימש בהתחלה כמחליפו של קווין טראפ. ב-13 בספטמבר אראולה ערך את הופעת הבכורה המחודשת שלו בפריז בתיקו 1-1 נגד ארסנל במסגרת שלב הבתים של ליגת האלופות. בזכות היכולת הטובה שהציג במשחק מול ארסנל, אראולה המשיך לשמש כשוער הראשון של פריז, אך גילה יכולת חלשה בהמשך וטראפ חזר לשמש כשוער הראשון של פריז.

בעונת 2017/2018, אראולה, קיבל את ההזדמנות מהמאמן אונאי אמרי. בסוף חמשת המחזורים הראשונים של העונה, פריז רשמה את פתיחת העונה הטובה בהיסטוריה שלה עם חמישה ניצחונות וספיגה אחת בלבד. בתום העונה סיים כשוער המצטיין בליגה, כששמר על רשת נקייה במשך 17 משחקים.

ריאל מדריד
ב-2 בספטמבר 2019 אראולה עזב את פריז ועבר בהשאלה לריאל מדריד לשנה אחת. השוער של ריאל, קיילור נבאס, עשה את הדרך בכיוון השני.

פולהאם 
ב-9 בספטמבר 2020 הושאל לעונה אחת לפולהאם מהפרמייר ליג עם אופציה לרכישה עתידית. ב-17 בספטמבר ערך את הופעתו הבכורה בניצחון 0–1 על איפסוויץ' טאון בגביע האנגלי.

ווסטהאם 
ב-29 ביוני 2021 הושאל לקבוצת וסטהאם יונייטד מהפריימר ליג. ביוני 2022 עבר לקבוצה באופן קבוע.

קריירה בינלאומית
לאראולה הייתה אפשרות לייצג את צרפת מולדתו או הפיליפינים ארץ מוצא הוריו. בשנת , אראולה זומן לסגל נבחרת הפיליפינים, אך דחה את ההצעה כיוון ששאף לייצג את צרפת.

אראולה, שיחק בצעירותו בכל הנבחרות הצעירות של צרפת ואף זכה עם נבחרת הנוער באליפות אירופה בכדורגל עד גיל 19 בשנת , ושנה לאחר מכן באליפות העולם, בתום דו-קרב בעיטות עונשין בו אראולה הדף שני פנדלים וצרפת ניצחה 1–4 את אורוגוואי.

ב-1 באוקטובר 2015 אראולה זומן לראשונה לסגל נבחרת צרפת לקראת משחקי הידידות נגד  ו. אראולה נכלל בסגל הנבחרת לקראת מונדיאל 2018 כשוער שלישי. בסוף הטורניר, צרפת זכתה באליפות העולם בפעם השנייה בתולדותיה.

נכלל בסגל נבחרת צרפת בטורניר מונדיאל 2022.

תארים
 פריז סן-ז'רמן
ליג 1 (3): 2012/13, 2017/18, 2018/19
הגביע הצרפתי (2): 2016/17, 2017/18
גביע הליגה הצרפתי (2): 2016/17, 2017/18
הסופר קאפ הצרפתי (4): 2016, 2017, 2018, 2019

ריאל מדריד
 הסופר קאפ הספרדי: 2019/2020
 אליפות ספרד (1): 2019/2020

 נבחרת צרפת
אליפות העולם בכדורגל עד גיל 20: 2012
אליפות העולם בכדורגל עד גיל 19: 2013
אליפות העולם בכדורגל: 2018

 אישיים
אליפות אירופה בכדורגל עד גיל 19: 2013
אליפות אירופה בכדורגל עד גיל 19: 2012
נבחרת העונה של ליג 2: 2014
תגלית השנה של ערוץ יורוספורט: 2014
פריצת השנה בליגת האלופות: 2016

קישורים חיצוניים

הערות שוליים 

כדורגלנים צרפתים
שוערי כדורגל צרפתים
פריז: כדורגלנים
כדורגלני פריז סן-ז'רמן
כדורגלני לאנס
כדורגלני בסטיה
כדורגלני ויאריאל
כדורגלני ריאל מדריד
כדורגלני פולהאם
כדורגלני וסטהאם יונייטד
כדורגלני נבחרת צרפת
כדורגלני מונדיאל 2018
כדורגלני מונדיאל 2022
ספורטאים צרפתים בספרד
ספורטאים צרפתים באנגליה
צרפתים שנולדו ב-1993